Dani Cervera / Gemma Fita

**2\_ Com penseu que afecta l'ús del transport, la indústria i l’activitat quotidiana de les persones a la contaminació atmosfèrica?**

Doncs afecten moltíssim, l’ús desmesurat i indiscriminat de mitjans de **transports** contaminants dels que fem ús, molts cops innecessàriament, és molt nociu tant per la contaminació, com per l’efecte hivernacle i per l’esgotament dels recursos energètics. Hauríem de fer us dels transports de manera conscient i ecològica, ja sigui en el dia a dia, com a l’hora de programar les vacances. Triar sempre les opcions de transport menys o zero contaminants.

La **indústria** és un altre dels factors que més contamina, i les fàbriques per tal d’estalviar diners, no respecten les normatives medi ambientals, i contaminen tant a nivell de l’aire com fent una mala gestió de residus. Si a les persones del carrer els costa fer el canvi i viure respectant el planeta, als empresaris, en general... els costa molt més.

I **l’activitat diària de les persones**, és també un factor molt important, considero que hi ha molt poca consciència ecològica, i si tots féssim un ús responsable del consum, reduint totalment la compra i l’ús de plàstics, consumint productes bio i de km0, fent servir productes de neteja i cosmètica biodegradables, i recicléssim i reutilitzéssim tot el que es pugui abans de sortir a comprar com bojos, no generaríem tants residus i contaminaríem molt menys.

Però crec que la major part de culpa la tenen els polítics, que en comptes d’incentivar el consum responsable, el penalitzen encarint tots els productes no contaminants (energies, renovables, cotxes aparells respectuosos amb l’entorn, alimentació bio, etc.)

Hem estat vivint pensant que el planeta era un pou sense fons de recursos i no és cert, per sort sembla que finalment comença a haver-hi consciència ecològica també per part dels polítics, esperem que no quedi en paper mullat.